Ur film dudius eo Stage Beauty. Taolennet e vez ar mare e-lec'h ma oa defennet d'ar merc'hed c'hoari-pezh e Bro-Saoz (er XVII kantved). Maria a labour evit ober war-dro fardañ ha gwiskañ Ned, aktour arbennik war an tudennoù merc'hed. Sebezet eo gantañ ha c'hoant he deus da c'hoari pezh ivez. Dont a raio a-benn da gendrec'hiñ ar roue ha da cheñch al lezenn, met mont a raio un tammig pelloc'h an traoù : difennet e vo d'ar baotred c'hoari tudennoù merc'hed! Ned a zo dilabour neuze…  Eveljust n'on ket kendrec'het gant ar fed e vefe gwirheñvel ar film, nag e vefe gwir a-fed Istor, met bon, plijus eo, skañv, aktourien varrek a zo war ar skramm. Un doare Shakespeare in Love eveljust met fentusoc'h. An nozvezh a dremen Maria gant Ned a zo brav-tre hag an arvest er fin a zo kendrec'hus.